23. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 363 της 23/23 Φεβρ. 1987 (ΦΕΚ Β΄ 93) Επέκταση μερικών διατάξεων του Ν.Δ. 1037/71 «περί χρονικών ορίων λειτουργίας καταστημάτων, κλπ.» στα Κέντρα Διασκεδάσεως, Χορευτικά Κέντρα, Λέσχες, ταβέρνες, εστιατόρια, μαγειρεία, ζαχαροπλαστεία, μπαρ, καφενεία, γαλακτοπωλεία, κυλικεία και συναφή καταστήματα. Έχοντας υπόψη: 1.Τις διατάξεις των παρ. 3 και 4 του άρθρ. 2 του Ν.Δ. 1037/71 «περί χρονικών ορίων λειτουργίας καταστημάτων κλπ.». 2.Τη γνώμη του Ανώτατου Συμβουλίου Εργασίας, αποφασίζουμε:: 1.Επεκτείνουμε τις διατάξεις των παρ. 1 και 2 του άρθρ. 3,1 του άρθρ. 4 και του άρθρ. 7 του Ν.Δ. 1037/71 «περί χρονικών ορίων λειτουργίας καταστημάτων και εργασίας του προσωπικού αυτών», στα καταστήματα κέντρων διασκέδασης, χορευτικά κέντρα, λέσχες, ταβέρνες, εστιατόρια, μαγειρεία, ζαχαροπλαστεία, μπαρ, καφενεία, γαλακτοπωλεία, κυλικεία και συναφή καταστήματα όλης της Χώρας. 2.Τα ανωτέρω καταστήματα θα λειτουργούν για όλο το έτος σε όλη τη Χώρα ως εξής: (Αντί για τη σελ. 246,05(β)Σελ. 246,05(γ) Τεύχος ΙΒ-1-3Σελ. 37 Ώρες εργασίας καταστημάτων και γραφείων 15.Ι.β.20-23 328 α)Μέχρι τις 3 π.μ. και δεν επιτρέπεται να επαναλειτουργήσουν πριν από τις 6 π.μ. β)Χωρίς περιορισμό την παραμονή και την ημέρα των Χριστουγέννων και την παραμονή της Πρωτοχρονιάς, την Τσικνοπέμπτη, τα δύο τελευταία Σαββατοκύριακα του Τριωδίου, την παραμονή και ημέρα του Πάσχα, την παραμονή και την ημέρα της εορτής του Τοπικού Πολιούχου Αγίου, όπου ισχύει και Τοπική αργία, καθώς και κατά τη διάρκεια Τοπικών, Θρησκευτικών ή άλλων λαϊκών πανηγυριών. γ)Χωρίς περιορισμό τα εστιατόρια, ταβέρνες, κυλικεία ή καφενεία, που βρίσκονται μέσα στους χώρους λιμένων, αερολιμένων, σιδηροδρομικών σταθμών, σταθμών υπεραστικών λεωφορείων και σε οργανωμένες μόνιμες αγορές συγκέντρωσης και διάθεσης προϊόντων (μόνιμες λαχαναγορές κλπ.), αυτών που βρίσκονται στους Εθνικούς δρόμους μαζί με πρατήρια υγρών καυσίμων και εφόσον τα πρατήρια αυτά διανυκτερεύουν, καθώς και τα καταστήματα που παρασκευάζουν και σερβίρουν αποκλειστικά πατσά. Η λειτουργία των ανωτέρω Κέντρων επιτρέπεται μόνο για εστίαση και απαγορεύεται η χρήση οποιασδήποτε μουσικής. 3.Δεν αποτελεί παράβαση των διατάξεων της παρούσης η καθυστέρηση λήξης της λειτουργίας επί 20λεπτο για την πλήρη αποχώρηση των πελατών. 4.Οι παραβάτες της παρούσης τιμωρούνται με τις ποινές που προβλέπονται από τις διατάξεις του άρθρ. 15 του Ν.Δ. 1037/1971. Η απόφαση αυτή ισχύει από 21.2.1987 και να δημοσιευθεί στην Εφημερίδα της Κυβερνήσεως. 